**Vilnius – šventųjų miestas.**

* **Aušros vartai ir** [**Šv. Teresės bažnyčią**](https://lt.wikipedia.org/wiki/Vilniaus_Šv._Teresės_bažnyčia)**.**

Aušros vartuose įsikūrusioje koplyčioje laikomas  [Švč. Mergelės Marijos, Gailestingumo Motinos paveikslas](https://lt.wikipedia.org/wiki/Švenčiausiosios_Mergelės_Marijos_paveikslas), kuris krikščionių garbinamas kaip stebuklingas. Šalia vartų ankščiau veikė [karmelitų](https://lt.wikipedia.org/wiki/Karmelitai) vienuolynas. Karmelitai čia pastatė [Šv. Teresės bažnyčią](https://lt.wikipedia.org/wiki/Vilniaus_Šv._Teresės_bažnyčia). Karmelitų vienuolyne gyveno ir dirbo **šv. Rapolas Kalinauskas (**[**1835**](https://lt.wikipedia.org/wiki/1835)**-** [**1907**](https://lt.wikipedia.org/wiki/1907)**).**  Rapolas Kalinauskas mokėsi Vilniaus aukštuomenės institute. Vėliau studijavo Žemės ūkio akademijoje, paskui Peterburgo karo ir inžinerijos akademijoje. Trumpai tarnavo carinėje Rusijos kariuomenėje. Taip pat dalyvavo 1863 m. Lietuvos ir Lenkijos sukilime. [1877](https://lt.wikipedia.org/wiki/1877) m. Rapolas Kalinauskas įstojo į Basųjų karmelitų vienuoliją. Popiežius Jonas Paulius II tėvą Rapolą kanonizavo Romoje 1991 m.

* **Vilniaus Šv. Dvasios stačiatikių vienuolynas**

Čia stikliniame karste ilsisi Vilniaus kankiniai –  **šventieji Antanas, Jonas ir Eustachijus.**  Pasak stačiatikių tradicijos, šie kankiniai buvo lietuviai, didžiojo kunigaikščio [Algirdo](https://lt.wikipedia.org/wiki/Algirdas) dvariškiai. Jie priėmė stačiatikių krikščionybę, todėl buvo suimti. Pasakojama, kad Algirdas liepęs jiems valgyti mėsą stačiatikių pasninko metu, o šie atsisakę. Tada Antanas, Jonas ir Eustachijus buvo nukankinti ir nužudyti 1347 m. Vilniuje.

* **Vilniaus Švč. Trejybės Graikų apeigų katalikų bažnyčia**

Čia gyveno ir dirbo graikų apeigų katalikų **šventasis Juozapatas Kuncevičius** (1580-1623) kuris gimė Ukrainoje, 1604 m. tapo bazilijonų vienuoliu. 1617 metais Juozapatas buvo paskirtas Polocko arkivyskupu. 1623 m. Juozapatas Kuncevičius buvo nužudytas. 1867-aisiais popiežius Pijus IX jį paskelbė šventuoju.

* **Vilniaus Šv. Kazimiero (jėzuitų) bažnyčia**

Šioje bažnyčioje dirbo kunigu **šv. Andriejus Bobola** (1591-1657). Andriejus Bobola gimė Lenkijoje [1611](https://lt.wikipedia.org/wiki/1611) m. įstojo į Jėzaus Draugiją. [Vilniaus universitete](https://lt.wikipedia.org/wiki/Vilniaus_universitetas) studijavo filosofiją ir teologiją. [1622](https://lt.wikipedia.org/wiki/1622) m. įšventintas kunigu darbo Vilniaus šv. Kazimiero bažnyčioje. [Lenkijos ir Lietuvos karą su Maskva](https://lt.wikipedia.org/wiki/ATR-Maskvos_karas_(1654–1667)) metu kazoku buvo žiauriai kankinamas ir nužudytas 1657 m. Šv. Andriejus Bobola – vienas jėzuitų kankinių, atidavusių gyvybę už tikėjimą. [1938](https://lt.wikipedia.org/wiki/1938) m. [Romoje](https://lt.wikipedia.org/wiki/Roma) buvo paskelbtas šventuoju.

* **Vilniaus Dievo Gailestingumo šventovė**

Po Antrojo pasaulinio karo 1946–1947 m. šioje bažnyčioje dirbo palaimintasis kun. Mykolas Sopočka (1888-1975). Pal. kun. Mykolas Sopočka gimė Baltarusijoje. Mokyklą baigė Ašmenoje. Įstojo į Vilniaus kunigų seminariją, 1914 m. įšventintas kunigu. Kun. Mykolas Sopocko Vilniaus kunigų seminarijos dvasios tėvas, teologijos daktaras, pastoralinės teologijos profesorius Vilniaus universiteto teologijos fakultete. Palaimintasis labiausiai žinomas kaip šv. sesers Faustinos Kovalskos dvasios tėvas ir Dievo Gailestingumo apaštalas. Paskelbtas palaimintuoju 2008 m.

* **Vilniaus katedra**

Vilniaus katedroje ilsisi **Šv. Kazimieras** (1458—1484), kuris gimė [Krokuvoje](https://lt.wikipedia.org/wiki/Krokuva), karališkojoje [Vavelio pilyje](https://lt.wikipedia.org/wiki/Vavelis). Tėvai – [Kazimieras IV Jogailaitis](https://lt.wikipedia.org/wiki/Kazimieras_IV_Jogailaitis) ir Elžbieta – [Austrijos](https://lt.wikipedia.org/wiki/Austrija) princesė. Kazimieras gyveno labai dorai ir nuo pat mažumės garsėjo pamaldumu. [Kanonizacijos](https://lt.wikipedia.org/wiki/Kanonizacija) iškilmės įvyko [1604](https://lt.wikipedia.org/wiki/1604) m.

Vilniaus katedroje darbo ir šios vyskupijos vyskupas **Palaimintasis Jurgis Matulaitis (1871-1927) kuris g**imė ūkininkų šeimoje. Mokėsi [Marijampolės gimnazijoje](https://lt.wikipedia.org/wiki/Marijampolės_gimnazija). Vėliau įstojo į Kelcų kunigų seminariją. [1898](https://lt.wikipedia.org/wiki/1898) m.  [Peterburge](https://lt.wikipedia.org/wiki/Sankt_Peterburgas) įšventintas kunigu. [1918](https://lt.wikipedia.org/wiki/1918) m. konsekruotas vyskupu ir paskirtas valdyti [Vilniaus vyskupiją](https://lt.wikipedia.org/wiki/Vilniaus_vyskupija). [1925](https://lt.wikipedia.org/wiki/1925) m. atsisakė pareigų ir popiežiaus [Pijaus XI](https://lt.wikipedia.org/wiki/Pijus_XI) buvo paskirtas arkivyskupu bei Lietuvos Apaštališkuoju Vizitatoriumi. [1987](https://lt.wikipedia.org/wiki/1987) m. popiežius [Jonas Paulius II](https://lt.wikipedia.org/wiki/Jonas_Paulius_II) Jurgį Matulaitį paskelbė palaimintuoju. 

* **Šv. Faustinos namelis Antakalnyje**

Čia gyveno ir dirbo **šventoji sesuo Marija Faustina Kovalska** ([1905](https://lt.wikipedia.org/wiki/1905) – [1938](https://lt.wikipedia.org/wiki/1938))

Dievo Motinos Gailestingumo seserų vienuolyno sesė Faustina kelis metus gyveno Vilniuje ir patyrė daug Jėzaus apsireiškimų, kuriuos užrašė savo dienoraštyje. Pagal Faustinos regėjimus buvo nutapytas gailestingojo Jėzaus paveikslas. [2000](https://lt.wikipedia.org/wiki/2000) m.  [Jonas Paulius II](https://lt.wikipedia.org/wiki/Jonas_Paulius_II) Faustiną Kovalską paskelbė šventąja.